Stadig flere tar til orde for «degrowth»: Nå vil de bygge mindre nytt

Byene våre vokser fort, og boliganlegg bygges tett i tett. Vi bør heller bygge annerledes og mindre nytt, mener byplanleggere og arkitekter.

Edel Bakkemoen Journalist

25. mai 2019 11:11 Sist oppdatert 4. desember 2019

Hvordan bygges byer hvis livskvalitet og miljø settes foran økonomisk vekst? En tankeretning som kalles degrowth – eller nedvekst på norsk – sprer seg blant arkitekter og byplanleggere.

Den hevder at den økonomiske vekstmodellen ikke er bærekraftig, hverken økologisk eller sosialt. Begrepet degrowth ble introdusert av den østerrikske sosialfilosofen André Gorz på 1970-tallet og har fått økende oppmerksomhet de siste ti årene med internasjonale konferanser i byer som Paris, Barcelona, Venezia, Leipzig, Budapest og Malmö.